PSH บวก 4% หลังโชว์งบปี 64 กำไรแตะ 2.35 พันลบ. แจกปันผล 0.65 บ.
PSH บวก 4% หลังโชว์งบปี 64 กำไรแตะ 2.35 พันลบ. แจกปันผล 0.65 บ. XD 10 มี.ค. จ่ายปันผล 20 พ.ค.65
PSH บวก 4% หลังโชว์งบปี 64 กำไรแตะ 2.35 พันลบ. แจกปันผล 0.65 บ. XD 10 มี.ค.65
21 ก.พ. 2565

ผู้สื่อข่าวรายงานว่า วันนี้(21ก.พ.65)ราคาหุ้น บริษัท พฤกษา โฮลดิ้ง จำกัด (มหาชน) หรือ PSH ณ เวลา 10.20 น. อยู่ที่ระดับ 15.20 บวก 0.60 บาท หรือ 4.11% ด้วยมูลค่าซื้อขาย 113.52 ล้านบาท

ทั้งนี้ PSH รายงานผลการดำเนินงานประจำปี 2564 สิ้นสุดวันที่ 31 ธันวาคม 2564 มีกำไรหลังโชว์งบปี 64 กำไรแตะ 2.35 พันลบ. จากปีก่อนอยู่ที่ 2.77 พันลบ. โดยภาพรวมกลุ่มธุรกิจอสังหาฯ มีรายได้ 28,041 ล้านบาท ลดลง 1,203 ล้าน บาท หรือลดลงคิดเป็นร้อยละ 4.1 เมื่อเทียบกับปีก่อน เนื่องจากรายได้จากอาคารชุดลดลง 2,853 ล้านบาท หรือลดลงคิด เป็นร้อยละ 26.5

ขณะที่รายได้จากบ้านทาวน์เฮ้าส์ เพิ่มขึ้น 1,136 ล้านบาท หรือเพิ่มขึ้นคิดเป็นร้อยละ 9.1 รายได้จาก บ้านเดี่ยว เพิ่มขึ้น 57 ล้านบาท หรือเพิ่มขึ้นคิดเป็นร้อยละ 1.0 และรายได้จากการขายที่ดินเปล่าเพิ่มขึ้น 457 ล้านบาท หรือเพิ่มขึ้นคิดเป็นร้อยละ 252.5
อย่างไรก็ตามบริษัทมีค่าใช้จ่ายในการขายและบริหารสำหรับปี 2564 เท่ากับ 4,754 ล้านบาท คิดเป็นร้อยละ 16.7 ของรายได้รวม โดยลดลงจากปีก่อนเท่ากับ 683 ล้านบาท หรือลดลงคิดเป็นร้อยละ 12.6 โดยหลักเป็นค่าใช้จ่ายในการบริหารลดลงเท่ากับ 762 ล้านบาท หรือลดลงคิดเป็นร้อยละ 22.9 จากการควบคุมค่าใช้จ่ายได้ดีขึ้น
นอกจากนี้บริษัทฯ ประกาศจ่ายปันผลจากงวดดำเนินงานวันที่1 ก.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 0.65 บาท กำหนดขึ้นเครื่องหมาย XD วันที่ 10 มี.ค.2565 และกำหนดจ่ายเงินปันผลในวันที่ 20 พ.ค.2565